text: Skandinaviens bedste breakere kæmper i Horsens
  15 november 2014 kl. 15.43
  Selvom mange sikkert forbinder breakdance med noget der foregik i 80erne, så lever det stadig og i aften er der nordiske mesterskaber i Horsens.
  De allerbedste breakere er på scenen på Horsens Ny Teater. De kæmper om 10.000 kroner og titlen som Skandinaviens bedste.
  Horsens har de seneste 5 år været vært for det officielle Danske Mesterskab, men det er første gang at alle de bedste er samlet til Scandinavian Break Championship i Horsens.
  De to bedste breakere fra Danmark, Norge og Sverige har kvalificeret sig direkte til finalen, men flere kan kvalificere sig ved indledende konkurrencer først på aftenen.
  I breakdance konkurreres der i kampe. Det at kæmpe mod hinanden vil sige, at man konkurrerer mod hinanden ved, at det er to hold eller breakere, som danser på skift på et bestemt område. Kampen bliver ofte afgjort af en dommer, men kan også afgøres af publikum.
  TV SYD sender live fra Horsens
  